《秋日过清江傅聘君石溪隐居》
宋代·章采

有美人如玉，招寻故意长。
山衣犹芰制，野饭只菰粱。
秋入遥空白，霜飞一叶黄。
年年三径里，来往有求羊。

作者简介：章采，清江（今江西樟树西南）人。之纯孙。理宗淳祐四年（一二四四）进士。度宗咸淳间知分宜县（明正德《袁州府志》卷六）。事见明嘉靖《临江府志》卷五。今录诗十首。